kardosdrur/scandi-wiki huggingface dataset:
David Alaba

David Alaba (født 24. juni 1992 i Wien) er en østrigsk fodboldspiller, som spiller for Real Madrid. Han har tidligere i seniorkarrieren repræsenteret Hoffenheim. Det var i 2008, at Bayern München hentede ham i Austria Wien. I 2010/11 sæsonen var han lejet ud til Hoffenheim. Siden har han etableret sig som fast mand hos Bayern og var blandt andet med til at slå Borussia Dortmund i kampen om Champion's League trofæet i 2013. Alaba underskrev en kontrakt med Bayern München, der gjaldt frem til 2021 og skiftede derefter til Real Madrid på en 5-årig aftale efter Europamesterskabet i fodbold 2020.

I 2009 debuterede Alaba på det østrigske landshold i en kamp mod Frankrig og har siden været en integreret del af landsholdet.

Succesen på klubniveau har manifesteret sig i personlig hæder for Alaba, da han tre gange i træk (2011-2013), er blevet kåret til årets fodboldspiller i Østrig.

Referencer

Eksterne henvisninger 

 

Fodboldspillere fra Østrig
Fodboldspillere fra FC Bayern München
Personer fra Wien
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Nils Petersen

Nils Petersen (født 6. december 1988 i Wernigerode) er en tysk fodboldspiller, som spiller for SC Freiburg i den tyske bundesliga.

Karriere

Klub 
Efter at have spillet i sin ungdom i hjembyen fik Petersen en ungdomskontrakt i FC Carl Zeiss Jena, og han kom snart til at spille for klubbens seniorhold. I vinterpausen 2008-2009 skiftede han til Energie Cottbus, hvor han med 35 mål i 56 førsteholdskampe tiltrak sig opmærksomhed blandt de største klubber. Derfor blev han hentet til FC Bayern München i sommeren 2011. Her fik han dog ikke så stor succes, og den følgende sommer blev han udlejet til Werder Bremen.
I 2013 blev han købt for tre millioner euro af Werder Bremen, og sidenhen skiftede han til SC Freiburg, i første omgang på lejemål i forårssæsonen 2015, hvilket i efterfølgende blev til et salg til samme klub. 

Petersen bekendtgjorde i marts 2023, at han indstiller sin karriere ved sæsonens afslutning.

Landshold 
Nils Petersen har spillet enkelte kampe på de tyske U-landshold. Han var også med på det tyske OL-landshold ved OL 2016 i Rio de Janeiro. Her blev Tyskland nummer to i sin indledende pulje efter to uafgjorte kampe og en 10-0-sejr over , hvoraf Petersen scorede fem mål. I kvartfinalen blev det til 4-0 over  og i semifinalen 2-0 over  (med et mål af Petersen). I finalen mødte tyskerne hjemmeholdet fra , og her måtte man ud i straffesparkskonkurrencen for at få afgjort kampen. Brasilien vandt denne med 5-4 og fik dermed guld, mens Tyskland fik sølv, og Nigeria vandt kampen om bronze.

Han har fået to kampe på det tyske A-landshold i 2018.

Referencer

Eksterne kilder/henvisninger 

 Spillerstatistik på Kickers hjemmeside

Fodboldspillere fra FC Carl Zeiss Jena
Fodboldspillere fra Energie Cottbus
Fodboldspillere fra FC Bayern München
Fodboldspillere fra Werder Bremen
Fodboldspillere fra SC Freiburg
Fodboldspillere fra Tyskland
Personer fra Sachsen-Anhalt
Deltagere for Tyskland ved sommer-OL 2016
Olympiske sølvmedaljevindere fra Tyskland
Diego Contento

Diego Armando Valentin Contento (født 1. maj 1990) er en tysk-italiensk venstreback som spiller for Girondins Bordeaux.

Karriere 
Han blev født i München og startede derfor naturligt op i klubben som han i dag spiller i. Han blev navngivet efter Diego Maradona. Contento har dog ikke slået igennem på Bayern Münchens førstehold, hvor han har en rolle som reserve. Han har både optrådt for det tyske U/17 landshold og U/20 landshold. Han har endnu ikke fået sin debut for det bedste tyske landshold.

Eksterne henvisninger 

 Diego Contento  på fussballdaten.de (tysk)

Fodboldspillere fra FC Bayern München
Fodboldspillere fra Tyskland
Fodboldspillere fra Girondins Bordeaux
Takashi Usami

Takashi Usami (født 6. maj 1992 i Nagaokakyō) er en japansk fodboldspiller som spiller i FC Bayern München på en lejekontrakt. Han debuterede på det japanske U-20-landshold i år 2010.

Eksterne henvisninger 

Fodboldspillere fra FC Bayern München
Deltagere ved verdensmesterskabet i fodbold 2018
Fodboldspillere fra Japan
Mount Herzl

Mount Herzl () eller Har HaZikaron (; Mindesbjerget), er den nationale kirkegård i det vestlige Jerusalem, hovedstaden i Israel. Den er opkaldt efter Theodor Herzl, grundlæggeren af den moderne politiske zionisme. Herzls grav ligger på toppen af bakken. Jad Vashem, der mindes Holocaust, ligger vest for Mount Herzl. Israels krigsofre er også begravet dér. Mount Herzl ligger 834 m.o.h.

Eksterne henvisninger 

 Mount Herzl museum  
 Find en grav på Mount Herzl 
 Mount Herzl on WikiMapia 
 Find a grave on Mount Herzl
 Simulation of the National Memorial Hall on YNET website
 Mount Herzl: The Creation of Israel's National Cemetery, Maoz Azaryahu 
 Mount Herzl Disaster in Haaretz site
 the memorial of Terror Victims  in "la'ad" website
 Stamp commemorating the opening of the Garden of the Missing Soldiers  by the Israel Postal Company
Israeli Soldiers "Missing in Action" 

Bjerge i Jerusalem
Sarytsjev

Sarytsjev er en stratovulkan, der dækker næsten hele øen Matua i Kurilerne i Rusland. 

Bjerget over vulkanen har en højde på 1.496 over havets overflade. 

Bjerget er opkaldt efter udforskeren og hydrografen Gavril Sarytsjev fra den russiske marine (1763–1831). 

Bjerge i Rusland
Vulkaner i Rusland
Despec Nordic Holding

Despec Nordic Holding A/S er en dansk koncern med afdelinger i hele Norden, der engrosforhandler af tilbehør til computere og printere.

Koncernen beskæftiger 122 ansatte, servicerer over 4.000 forhandlere og omsætter for mere end 1 mia. DKK (2011).

Historie 
De nordiske afdelinger var oprindeligt ejet af hollandske Van Dorp Despec Groep N.V, der havde afdelinger over hele verden. Men i 2007 købte adm. direktør Michael Voll, økonomichef Torkil N. Jensen og daværende direktør for den svenske afdeling, Christer Unnermark, Despec fri af det hollandske moderselskab. De tre går sammen med investeringsselskabet Industri Udvikling og stifter Despec Nordic Holding.

I 2010 gennemfører Despec et imageskifte i form af nyt logo, ny webshop og ny website. Også firmafarven ændres til den mere iøjenfaldende orange, og sætter dermed tydelig streg under selvstændigheden og frigørelsen fra det oprindelige Van Dorp Despec Groep N.V i Holland.

Kilder 

Grossistvirksomheder i Danmark
It-virksomheder i Danmark
Lansener

En lansener var en kavalerist, der kæmpede med lanse. Lanser blev brugt i bereden krigsførelse af assyrerne så tidligt som 700 f.Kr. og senere af græske, persiske, galliske, Han-kinesiske, nomadiske og romerske ryttere.  Lansen var meget udbredt i Asien og Europa i middelalderen hos det pansrede rytteri inden det blev indført i det lette kavaleri, I Central- og Østeuropa kaldtes lansener ułan.

Se også 
 Husar
 Ułan
 Dragon
 Kyrassér

Eksterne kilder og henvisninger 

Militære enheder
Pentalogi

Pentalogi er betegnelsen for et kunstnerisk værk der består af fem dele, afsnit, installationer, etc

Se også
Filmserie
 Duologi
Trilogi
Tetralogi
Heptalogi
Tal
Filmserier
Litteratur
Tour de France 1970

Tour de France 1970 var den 57. udgave af Tour de France og fandt sted fra 27. juni til 19. juli 1970. Løbet bestod af 23 etaper på i alt 4.366 kilometer, kørt med en gennemsnitsfart på 35.589 km/t 

Mogens Frey vandt 9. etape, og fik dermed den første danske Tour-etapesejr.

Podieplaceringer 

De tre øverst placerede i løbet var i rækkefølge:
 Eddy Merckx (BEL) 
 Joop Zoetemelk (HOL) 
 Gösta Pettersson (SVE)

1970
Cykelløb i 1970
Havregrynskugle

Havregrynskugler er en form for julekonfekt, der som navnet angiver, har havregryn som en væsentlig ingrediens. Havregrynskugler blev opfundet under anden verdenskrig, da Nationaltidende, i 1943, udgav en bog med titlen Opfindsomhed i en krisetid, hvor man kunne finde opskriften til havregrynskugler.
Havregrynskugler kan laves i mange varianter, men indeholder som regel udover havregryn smør, sukker og kakao, som blandes sammen og evt tilsættes (vanille, appelsinsaft, kaffe og/eller mandelessens) og formes til små runde kugler i hånden. Kuglerne rulles som oftest i enten kokosmel eller perlesukker og opbevares og serveres køligt.

Se også 
 Romkugle

Kilder

Julebag
Marco Reus

Marco Reus (født 31. maj 1989 i Dortmund) er en tysk fodboldspiller der siden sommeren 2012 har spillet for den tyske bundesligaklub Borussia Dortmund. Før det spillede han i tre sæsoner for Borussia Mönchengladbach. I 2013 var han med i UEFA Team Of The Year.

Eksterne henvisninger 

 Landsholdsprofil 
 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Borussia Dortmund
Fodboldspillere fra Rot-Weiss Essen
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2018
Ułan

En ulan (polsk ułan ) var en oprindelig polsk let kavalerist bevæbnet med lanse, sabel og pistol. Ulaner blev senere brugt om lansenerregimenter i de russiske, preussiske og østrigske hære.

Ulaner havde ofte en dobbelt-jakke (kurta) med et farvet panel (plastron) på fronten, et farvet skærf, og en firkantet polsk lansenerhætte (czapka). Denne kavalerihjelm stammer fra de traditionelle polske kasketter, gjort mere formel og stiliseret til militær brug.

Deres lanser havde normalt små splitflag (lansepennon) lige under spydspidsen.

Se også 
 Lansener
 Husar
 Dragon
 Kyrassér

Eksterne henvisninger 

The Uhlan
Etymology OnLine

Militære enheder
Stora kronohuset

Stora kronohuset er en bygning i det centrale Kristianstad i Skåne i det sydlige Sverige, som tidligere har fungeret som både retsbygning og kaserne.

Bygningen opførtes 1840–41 i empirestil, og arkitekten er ukendt. Bygningen har rummet såvel Hovrätten över Skåne och Blekinge samt Wendes artilleriregemente, og på facaden findes teksten "Legibus et armis" (For love og våben) i guldskrift. I dag er der ingen militære funktioner i bygningen foruden en militærforening for tidligere soldater. Den sidste militære enhed, Södra Underhållsregementet, forlod bygningen i 2001.

Stora kronohuset erklæredes byggnadsminne den 4. juli 1994.

Kildehenvisninger

Eksterne henvisninger 
Stora kronohuset hos kristianstad.se 

Byggnadsminnen i Skåne län
Kristianstad
Sojuzmultfilm

Sojuzmultfilm (, ) er det vigtigste produktionsselskab og studie for animationsfilm i Rusland. Det blev grundlagt den 10. juni 1936 under navnet Sojuzdetmultfilm, men skiftede navn til Sojuzmultfilm året efter. Produktionen bestod både af propagandafilm og underholdningsfilm for børn, ofte med utdgangspunkt i traditionel russisk folkekultur, men også klassiske eventyr og nyere, populære historier. Efter Sovjetunionens opløsning i 1991 er produktionen af tegnefilm imidlertid gået stærkt tilbage.

Nogle af Sojuzmultfilms mest populære tegnefilmsfigurer på sovjetiske frimærker fra 1988:

Eksterne henvisninger 

Filmselskaber
Animation
Etableret i 1936
EA Sports F1 Serie

Serien EA Sports F1 startede i 2000 med F1 2000 til det sidste spil F1 Challenge 99-02.

Seriens start 
I 2000 fik EA Sports licens til, at lave spil med F1.
Visual Science fik rollen som udvikler, der fik en succesfuld serie (der, de lavede Formel 1 98, som solgte dårligt kommercielt, , i vente.
Det blev efterfølger til F1 Championship Season 2000 og F1 2001. 

Electronic Arts-spil
Formel 1-spil
Computerspilserier
Kongsborg (Sydslesvig)

Kongsborg var en fæstning på halvøen Svans i Sydslesvig, som Erik af Pommern lod opføre omkring 1415 og som spillede en strategisk rolle i konflikten mellem danskere og holstenere i begyndelsen af 1400-tallet. Borgen var beliggende på et cirka 4,5 hektar stort næs på Sliens sydside i nærheden af sundbyen Mysunde og landsbyen Bonert. Den blev opført på en femkantet grundplan og var omgivet af flere jordvolde og dybe vandgrave. Den bestod af både en indre og en ydre borg. Den indre borg dannede et kvadrat med en sidelængde på 50 meter. På arealets sydlige del rejser sig dag i dag en cirka 7,40 meter høj bakke. Tæt ved bakken fandt man i begyndelsen af 1900-tallet fundamenterne af et rundt tårn, bygget af kampesten. 

Efter at borgen blev opgivet, forfaldt den mere og mere. Materialerne fra Kongsborg blev blandt andet anvendt til istandsættelse af kirken i Risby. I 1902 opførtes på stedet en villa. Voldgravene omkring den nye villa er bevaret. 

Ud for stedet ligger småøen Kidholm.

Eksterne henvisninger
 Billeder af arealet

Svans
Slien
Forsvundne bygninger, konstruktioner og anlæg i Sydslesvig
Dansk Melodi Grand Prix 1957

Dansk Melodi Grand Prix 1957 var det første Danske Melodi Grand Prix, og fandt sted søndag 17. februar i Radiohusets studie 2. Værten var Sejr Volmer-Sørensen og seks sange, der alle blev sunget af de to sangere Birthe Wilke og Gustav Winckler, kæmpede om at blive Danmarks første bidrag til Eurovision Song Contest, som skulle afholdes for anden gang i historien.

Birthe Wilke og Gustav Winckler var datidens største danske sangere, og for dem var det noget helt specielt at komme på TV og optræde det skete meget sjældent. DR eller Statsradiofonien som det dengang hed, modtog 117 bidrag til det første Danske Melodi Grand Prix; Navnene på komponister og tekstforfattere til sangene, blev først offentliggjort efter at showet var afholdt. Vinderen blev "Skibet skal sejle i nat", skrevet af Poul Sørensen (Poeten) med musik af Erik Fiehn, og den blev nummer 3 ved Eurovision Song Contest 1957.

Eksterne kilder og henvisninger 
 Dansk Melodi Grand Prix 1957

 
1957
Musik i København
Igors Kazanovs

Igors Kazanovs (; født 24. september 1963 i Daugavpils i Lettiske SSR) er en sovjetisk og lettisk tidligere atletikudøver, som deltog i hækkeløb.

Kazanovs' største bedrifter var indendørs på 60 meter hækkeløb, hvor han sikrede sig sølvmedalje ved indendørs-VM i 1991 i Sevilla og bronzemedalje ved indendørs-VM i 1989 i Budapest. Desuden har han vundet fire guldmedaljer ved indendørs-EM.

På 110 meter hækkeløb var han i semifinalen ved både OL i 1992 og OL i 1996. Desuden var han med i to VM-finaler i 1987 og 1993, hvor han i 1987 havde sin bedste placering med en femteplads. Han deltog også i en EM-finale i 1990, hvor han kom ind på en sidsteplads.

Eksterne henvisninger 
 

Personer fra Daugavpils
Hækkeløbere fra Letland
Hækkeløbere fra Sovjetunionen
Qina (guvernement)

Qina (arabisk: قنا ) er et guvernement i den sydlige del af Egypten som ligger langs en strækning af Nilen. Dens hovedstad er byen Qina.

Området grænser mod nord til guvernementet Sauhadsch, mod øst til Al-Bahr al-Ahmar, mod syd til Aswan og mod vest til guvernementet al-Wadi al-dschadid. Den østlige del er en del af den Østlige Ørken.

Eksterne kilder og henvisninger 

Egyptens guvernementer
Niels Munk Plum (maler)

Niels Munk Plum (13. maj 1878 på Frederiksgave – 13. januar 1959) var en dansk landskabsmaler.

Niels Munk Plum var søn af dyrlæge Carl August Frederik Plum (1842-1927) og Dagmar Langkilde, tog afgang fra Teknisk Skole 1896 og var elev og medarbejder hos Anton Rosen og Valdemar Andersen (bl.a. ved Landboudstillingen i Odense 1900 og Landsudstillingen i Aarhus 1909). Plum var desuden medarbejder hos forskellige arkitekter indtil 1911. Han arbejdede fra 1912 under Arnold Krog på Den kgl. Porcelainsfabriks underglasurafdeling, hvor det naturalistiske landskabsmaleri var hans særlige område. Desuden arbejdede han med grafik, især radering. En del af hans akvareller fandtes tidligere i Johan Hansens samling.

Plum blev udlært som malerikonservator hos Winkel & Magnussen 1931 og fik derefter især beskæftigelse som konservator på danske herregårde.

Han ægtede maleren Dagmar Sophie Kirstine Elisabeth Rasmussen (født 13. maj 1888 i København - 23. november 1959), datter af husejer Hans Peter Hjelm R. og Anna Hansen.

Kilder 
 

Niels Munk
Malere fra Danmark
Landskabsmalere
Personer fra Fyn
Danskere i 1900-tallet
Mardin

Mardin (, Mardīn, kurdisk: Mêrdîn, assyrisk: ܡܪܕܝܢ) er en by i det sydøstlige Tyrkiet; strategisk godt beliggende på en bjergetop 1.083 meter over havet med udsigt over det nordlige Syrien. Mardin er hovedstad i provinsen Mardin. 

Byen har ca.  indbyggere  og er kendt for sin karakteristiske arkitektur i arabisk stil. 

Byer i Tyrkiet
Shamal Sina'

Shamal Sina' (arabisk: شمال سيناء ) er et guvernement i den østlige del af Egypten, som udgør den nordlige halvdel af Sinaihalvøen. Dens arabiske navn betyder Nord-Sinai. Hovedstaden er byen Al 'Arish.

Området grænser mod nord til Middelhavet, mod øst til Gazastriben og Israel, mod syd til guvernementet Syd-Sinai og mod vest til guvernementerne as-Suwais, Al Isma'iliyah og Bur Sa'id (Port Said).

Eksterne kilder og henvisninger 

Egyptens guvernementer
Råbe under Vand

Råbe under Vand er den første single fra hiphop gruppen Selvmord, og den er taget fra gruppens debutalbum. Det er også gruppens bedst kendte sang indtil videre. Den blev udgivet den 28. september 2009, som en MP3 download fil. 

"Råbe under Vand" lå 2 uger på single-hitlisten, hvor den toppede som #1.

Hitlisteplacering

Referencer

Eksterne henvisninger 
 

Sange fra 2009
Singler fra 2009
Selvmord (gruppe)
Tsesar Kjui

Tsesar Kjui (født ,  (engelsk translit.: César Cui) den 18. januar 1835 i Vilnius, død 13. marts 1918 i Sankt Petersborg) var en russisk officer, der blev kendt som komponist og musikkritiker. Han var en del af gruppen De Fem.

Kjuis fader var fransk, moderen litauisk. Da Kjui tidlig viste interesse for musik, fik han musikundervisning fra tiårsalderen. En af lærerne var den polske komponist Stanisław Moniuszko.

I 1856 mødte Kjui Milij Balakirev, og inspireret af ham kom han med i De Fem, en gruppe komponister, som arbejdede for at fremme en russisk national musikstil. Til at begynde med var Kjui en heftig forsvarer af De Fems musikestetik, men distancerede sig senere fra dem og skrev til og med enkelte nedgøringer af nogle af medlemmernes værker, eksempelvis af Modest Mussorgskijs opera Boris Godunov.

Til trods for, at Kjui forsvarede den nationale musikstil, som De Fem arbejdede for, fulgte han i beskeden udstrækning de direktiver, han selv var en af talsmændene for, og benyttede kun sjældent karakteristiske russiske folkemusikalske træk. Hans musik klinger mere "vestlig" end Pjotr Tjajkovskijs, en komponist De Fem brugte som skrækeksempel på vestlig musik.

Kjui skrev 15 operaer, men foretrak miniatureformatet, eksempelvis sange og klaverstykker. En beundring for Robert Schumann kan spores, men Kjuis musik ligger ellers faretruende tæt op ad overfladisk salonmusik. Han var den langt svageste af komponisterne i De Fem og bliver sjældent spillet.

Den skriveføre Kjui var langt mere betydelig som musikkritiker, selv om eftermælet skæmmes af en aggressiv anmelderstil og en ærkekonservativ musikopfattelse. Som et eksempel på hans kritik-stil kan nævnes omtalen af den Aleksandr Glasunov-ledede uropførelse af Sergej Rakhmaninovs Symfoni nr. 1 i d-moll 15. marts 1897. Kjui skrev at hvis der findes en koncertsal i helvede, og en komponist fik i opdrag at skrive en symfoni med de egyptiske plager som tema, ja da ville dette værk fuldt ud opfylde opdraget.

Litteratur 
 Sigrid Neef: Die Russischen Fünf: Balakirew – Borodin – Cui – Mussorgski – Rimski-Korsakow. Monographien – Dokumente – Briefe – Programme - Werke. Verlag Ernst Kuhn. Berlin 1992

Eksterne henvisninger 

 Noter fra 1894 for Cuis «Orientale», Op. 50, No. 9.

Militærfolk fra Rusland
Komponister fra Rusland
Personer fra Vilnius
Russere i 1800-tallet
Russere i 1900-tallet
SNCF B 82500

SNCF B 82500 er et hybrid multi-system elektro-diesel togsæt af AGC typen, bygget af Bombardier for SNCF. Det er stand til at operere med diesel-elektrisk traktion på ikke-elektrificerede strækninger og på 1,5 kV DC eller 25 kV 50 Hz vekselstrøm, hvor der er elektrificeret. Togtypen blev officielt lanceret i Troyes den 9. oktober 2007 for drift på TER Champagne-Ardenne linjerne.

Kilder

Eksterne henvisninger 
 Bombardier Hybrid AGC

Elektro-diesel togsæt
Multi-system traktion
Bombardier
Stenodde Dysse

Stenodde Dysse (på nordfrisisk Grääfhuug Ual Hööw) er en jorddækket langdysse fra yngre stenalder (tragtbægerkultur). 

Højen er beliggende i et lille skovområde 500 meter sydvest fra landsbyen Stenodde på friserøen Amrum. Gravhøjen måler 14 – 18 m meter i diameter og er ca. 4 meter høj. Stene er bevaret in situ ( ≈ på stedet) og er orienteret nordøst-sydvest. Det indre gravkammeret måler ca. 1,6 x 0,9 meter og har tre bæresten og to dæksten.

Eksterne henvisninger 
 The Megalithic Portal: Steenodde Steingrab

Stenalderstensætninger i Sydslesvig
Amrum
Douglas Dolphin

Douglas Dolphin var et tomotorers amfibiefly. På trods af at kun 56 eksemplarer blev bygget, blev modellen anvendt til en række formål som flyvende yacht, passagerfly, militært transportfly og redningsfly.

Design og udvikling 
Dolphin fremkom i 1930 i designfasen som "Sinbad", et rent vandfly uden hjul. Sinbad var beregnet som en flyvende luksusyacht. Depressionen havde formindsket efterspørgslen efter sådanne ekstravagante produkter, men det lykkedes Douglas at skabe interesse for flyet hos United States Coast Guard, som ikke bare anskaffede Sinbad, men også 12 Dolphin.

Douglas var upåvirket af mangelen på efterspørgel og forbedrede Sinbad i 1931 så det blev et amfibiefly, der både kunne lande på vand og land. Det forbedrede fly blev navngivet "Dolphin", men dette var ikke afslutningen på udvikling af flyet eftersom mange forbedringer af detaljer blev gennemført, inklusive en forlængelse af flyet på over en fod, og andre ændringer blev foretaget på flyets bagende, motorkasser og vinger.

Driftshistorie 
De første to eksemplarer blev købt af Wilmington-Catalina Airlines med henblik på at flyve passagerer mellem Los Angeles og Santa Catalina Island, og flyet blev dermed det første af Douglas' succesrige passagerfly. Efterfølgende eksemplarer blev bestilt af United States Navy og US Coast Guard til brug som transport- og redningsfly. US Army Air Corps bestilte flere eksemplarer med betegnelserne C-21, C-26, og C-29. Mange fly blev til sidst bestilt til deres oprindelige formål som luksustransportmiddel. Ejere af flymodellen var bl.a. William Boeing, virksomheden Boeings grundlægger, og Philip K. Wrigley, søn af grundlæggeren af Wm. Wrigley Jr. Company. William K. Vanderbilt købte to eksemplarer med specialbygget interiør til brug sammen med Vanderbilts yacht.

Et Dolphin-fly blev anskaffet af US Navy som transportmiddel for præsident Franklin D. Roosevelt. Selv om flyet aldrig blev anvendt af Roosevelt, var det det første fly, som var anskaffet med det formål at transportere USA's præsident.

Militær anvendelse 

 
 Argentina
 
 Royal Australian Air Force
 
 US Army Air Corps
 US Army Air Force
 United States Coast Guard
 US Marine Corps
 United States Navy

Specifikationer

Kilder 
Noter

Litteratur

 Bowers, Peter M. "Douglas Dolphin." Airpower, Volume 12, Number 6, November 1982, pp. 11–25, 49-50.
 Francillon, René J. McDonnell Douglas Aircraft since 1920. London: Putnam, 1979. .

Passagerfly
Douglas-fly
Vandflyver
2-motors propelfly
Ash Sharqiyah (guvernement)

Ash Sharqiyah (arabisk:محافظة الشرقية , østlige region)  er  et guvernement i den nordlige del af Egypten. Dens hovedstad er Az Zaqaziq.

Byer 
Zaqaziqالزقازيق
Belbeis بلبيس
Menya Al Qamh منية القمح
Abou Hammaad أبو حماد
Faquous فاقوس
Hehya هيا
Abu Kabeer أبو كبير
Al Husaineya الحسينية
Kafr Saqr كفر صقر
Awlaad Saqr أولاد صقر
Al Qenayaat القنايات
Deyarb Najm ديرب نجم
Al Ebrahemeyah الابراهيمية

Eksterne kilder og henvisninger 

Egyptens guvernementer
Pinneberg (Helgoland)

Pinneberg er med 61,3 meter den tyske ø Helgolands højeste punkt. Bakken er beliggende på øens overland (højland) nordvest for Helgoland by. Den er tilgængelig via en sti.

Eksterne henvisninger 

Helgoland
Bakker
Selvmord (album)

Selvmord er det første studiealbum af hiphop gruppen Selvmord, bestående af Liam O'Connor (L.O.C.), Jonas Vestergaard (producer og komponist) og Suspekt, som består af medlemmerne Rune Rask, Emil Simonsen og Andreas Duelund. Albummet blev udgivet den 16. november 2009 af Copenhagen Records og solgte guld.

Trackliste 
 . "Selvmord"
 . "Råbe under Vand"
 . "De ting vi ikk har Gjort"
 . "Ensom Mig"
 . "Lige Begyndt"
 . "Smiler Alligevel"
 . "Hver gang du Går"
 . "Ok"
 . "Uden Dig"
 . "Lad som Om"

Eksterne henvisninger

Noter 

Album fra 2009
Selvmord (gruppe)